ചോറ്റാനിക്കരയില് സംഗീതനൃത്തോത്സവം തുടങ്ങി ചോറ്റാനിക്കര: ചോറ്റാനിക്കര ദേവീക്ഷേത്രത്തിലെ നവരാത്രിയുടെ ഭാഗമായി സംഗീതനൃത്തോത്സവം തുടങ്ങി. ദേവസ്വം അസിസ്റ്റന്റ് കമ്മീഷണര് ബിജു ആര്. പിള്ള ഭദ്രദീപം തെളിയിച്ചു പരിപാടി ഉദ്ഘാടനം ചെയ്തു. 14 വരെ രാവിലെ എട്ടു മുതല് സംഗീതോത്സവവും വൈകീട്ട് ആറു മുതല് നൃത്തോത്സവവുമാണ് നടത്തുന്നത്. 12 മുതല് രാവിലെ 8.30 ന് മൂന്നു ഗജവീരന്മാരോടു കൂടി ശീവേലി. 13ന് പവിഴമല്ലിത്തറമേളവും വൈകിട്ട് നാലിന് പൂജവയ്പും രാത്രി 8.30 ന് വിളക്കിനെഴുന്നള്ളിപ്പും ഉണ്ടാകും.സോഷ്യല് ഐടിഐയില് റോബട്ടിക്സ് പരിശീലനം ആലുവ: സോഷ്യല് ഐടിഐയില് റോബട്ടിക്സ് പരിശീലനം നല്കുന്നു. റോബട്ടിക്സ്, ഡ്രോണ് എന്നിവയില് എഎന്ജി ഇന്റര്നാഷണല് ഇന്സ്റ്റിറ്റ്യൂട്ട് ഓഫ് ടെക്നോളജിയുമായി സഹകരിച്ചാണ് ഈ പരിശീലന പരിപാടി നടപ്പിലാക്കുന്നത്. നാളെ രാവിലെ ഒന്പതിന് എഎന്ജി ജനറല് മാനേജര് നീതി സുരാജ് ഉദ്ഘാടനം ചെയ്യും. ഐടിഐ മാനേജര് ഫാ. ജോര്ജ് ചേപ്പില സിഎസ്ടി അധ്യക്ഷനാകും. രണ്ട് ബാച്ചുകളിലായി തെരഞ്ഞെടുത്ത 60 വിദ്യാര്ഥികള്ക്കാണ് പരിശീലനം നല്കുന്നത്.